# KAPOSVÁR MEGYEI JOGÚ VÁROS 1. változat

# POLGÁRMESTERE

# 

## ELŐTERJESZTÉS

**a Klebelsberg Intézményfenntartó Központ által fenntartott intézmények átszervezésének véleményezéséről**

A Klebelsberg Intézményfenntartó Központ Kaposvár Megyeközponti Tankerülete igazgatójának tájékoztatása alapján a fenntartásukban lévő intézmények közül az Együd Árpád Alapfokú Művészeti Iskola és a Bárczi Gusztáv Óvoda, Általános Iskola, Speciális Szakiskola, Kollégium, Egységes Gyógypedagógiai Módszertani Intézményalapdokumentumát érintő, átszervezésnek minősülő változtatásokkal kívánnak élni.

A nemzeti köznevelésről szóló 2011. évi CXC. törvény (a továbbiakban: Törvény) 83. § (4) bekezdés h) pontja alapján a fenntartó a köznevelési intézmény átszervezésével, feladatának megváltoztatásával összefüggő döntése vagy véleményének kialakítása előtt beszerzi az intézményt működtető önkormányzat véleményét.

A Klebelsberg Intézményfenntartó Központ Kaposvár Megyeközponti Tankerülete eljárásrendje alapján, ha a fenntartásukban működő intézmény több településen működik, minden egyes működtető önkormányzat az átszervezésről véleményt alkot.

A KLIK/139/727-1/2016 iktatószámú felterjesztése értelmében az Együd Árpád Alapfokú Művészeti Iskola alapdokumentumában a Szondi utcai telephelyére vonatkozóan (Toldi Ltp-i Tagiskola, 7400 Kaposvár, Szondi u. 3.) a felvehető maximális létszám meghatározása szükséges.

A nevelési, oktatási feladatot ellátó feladat-ellátási helyenként felvehető maximális gyermek-, tanulólétszámot érintő változás átszervezésnek minősül.

Az alapdokumentum kiegészítésre kerül a felvehető maximális létszám 50 fő meghatározással, mely többlet erőforrást nem igényel. A létszám meghatározása az alapdokumentum hiánypótlását szolgálja.

Javaslom, hogy az Önkormányzat a működtetői feladat-ellátással járó esetleges többletköltségeket ne vállalja.

A KLIK/139/716/2016 iktatószámú felterjesztése alapján a Somogy megyei Bárczi Gusztáv Óvoda, Általános Iskola, Speciális Szakiskola, Kollégium, Egységes Gyógypedagógiai Módszertani Intézmény alapdokumentumában az egységes gyógypedagógiai, módszertani feladat (utazó gyógypedagógiai hálózat) „gyógypedagógiai eszközök és segédanyagok kölcsönzése" szövegrésszel bővül.

Az iskolában korábbi önkormányzati és pályázati forrásból jelentős mennyiségű eszköz beszerzésére került sor, amelyek használatba adásával eredményesebb fejlesztési munka végezhető a rászoruló tanulókkal. A kölcsönzésnek kialakult eljárásrendje van. Az intézmény vezetője szükségesnek tartja a feladat alapdokumentumban történő rögzítését, ami pályázati tevékenység és ellenőrzés során dokumentált hivatkozási lehetőséget biztosít.

A KLIK/139/717/2016 iktatószámú felterjesztése szerint a Bárczi Gusztáv Óvoda, Általános Iskola, Speciális Szakiskola, Kollégium, Egységes Gyógypedagógiai Módszertani Intézmény alapdokumentumában a kollégiumi ellátás alapfeladata a sajátos nevelési igényű tanulók ellátásával bővül. Ez az intézmény alapfeladatának bővülését jelenti egy új alapfeladattal: a sajátos nevelési igényű tanulók szegregált ellátási feladataival.

Az iskola és a kollégium összetett intézmény, ahol a kollégiumi feladatellátásból a sajátos nevelési igényű kategóriák sajátos nevelési igényű tanuló gyógypedagógiai nevelése-oktatása (mozgásszervi fogyatékos, beszédfogyatékos, halmozottan fogyatékos, autizmus spektrumzavar, egyéb pszichés fejlődési zavarral küzdő, értelmi fogyatékos - enyhe értelmi fogyatékos, értelmi fogyatékos - középsúlyos értelmi fogyatékos, érzékszervi fogyatékos-hallási fogyatékos, érzékszervi fogyatékos-látási fogyatékos) a fenntartó előző évi alapdokumentum változtatása során módosítás helyett, tévesen törlésre került. Az gyógypedagógiai típusú ellátás miatt az intézményegységekben szükséges a sajátos nevelési igényű kategóriák összhangja a feladat nevesítése. A beiskolázás és a feladatellátás folyamatos.

A kollégium nem akadálymentesített, a mozgásszervi fogyatékos tanulók ellátásához szükséges tárgyi feltételek nem biztosítottak. Az önkormányzat a TOP-6.5.1-15 kódszámú pályázati felhívás keretében az önkormányzati épületek energetikai korszerűsítésére pályázatot nyújt be. Az intézmény részleges akadálymentesítése kizárólag a fenti pályázati forrásból valósítható meg.

A KLIK/139/730/2016 iktatószámú felterjesztésében a Bárczi Gusztáv Óvoda, Általános Iskola, Speciális Szakiskola, Kollégium, Egységes Gyógypedagógiai Módszertani Intézmény alapdokumentumakiegészül az utazó konduktori hálózat működtetésével.

A Törvény 20. § (9) bekezdése 2015. január 1-től az utazó gyógypedagógiai alapfeladat mellett utazó konduktori feladat ellátását is kötelezővé teszi az EGYMI-k (Egységes Gyógypedagógiai Módszertani Intézmény) számára. Az ellátás iránti igény megyénkben folyamatosan növekszik.

Az új alapfeladat megjelenésével hatékonyabbá tehető az utazó ellátások kapacitás kihasználtsága és a jogszabályban előírt kötelező intézményegység „üzemmérete” is optimalizálódik. A felterjesztés alapján a tárgyi feltételek rendelkezésre állnak, az utazóhálózat bevezetésével kihasználtságuk javul. A feladat-ellátás bővítése működtetési többletköltséget nem jelent.

A KLIK/139/699/2016 iktatószámú felterjesztése alapján a Bárczi Gusztáv Óvoda, Általános Iskola, Speciális Szakiskola, Kollégium, Egységes Gyógypedagógiai Módszertani Intézmény alapdokumentumában a Nagybajomi Tagintézmény telephelyén (7561 Nagybajom, Kossuth L. u. 1.) törlésre kerül a nemzetiségi oktatás.

A Nagybajomi Tagintézményben alapdokumentum szerinti nemzetiségi nevelés-oktatást folytattak. A 2014. szeptember 1-i Módszertani Központhoz történő csatlakozás óta ez az oktatási forma megszűnt.

A KLIK/139/715/2016 iktatószámú felterjesztése szerint a Somogy megyei Bárczi Gusztáv Óvoda, Általános Iskola, Speciális Szakiskola, Kollégium, Egységes Gyógypedagógiai Módszertani Intézmény alapdokumentumában a Nagybajomi Tagintézmény telephelyére vonatkozóan (7561 Nagybajom, Kossuth L. u. 1.) az egyéb köznevelési foglalkozások köréből az iskolaotthon törlésre kerül.

A korábbi székhelyintézményből átvett feladat-ellátási forma a gyógypedagógiai tagintézményben nem került bevezetésre. Az ellátás az alapdokumentumban szereplő napköziotthonos formában történik.

Kaposvár Megyei Jogú Város Önkormányzata nem működtetője a Nagybajomi Tagintézménynek, ezért javasolom, hogy a tagintézményre vonatkozóan a Közgyűlés véleményt ne fogalmazzon meg.

Kérem a Tisztelt Közgyűlést, hogy az előterjesztéshez kapcsolódó határozati javaslatokat fogadja el.

**Kaposvár, 2016. május 9.**

# 

Szita Károly

polgármester

**HATÁROZATI JAVASLAT:**

Kaposvár Megyei Jogú Város Közgyűlése megtárgyalta a Klebelsberg Intézményfenntartó Központ által fenntartott intézmények átszervezésének véleményezéséről szóló előterjesztést és az alábbi határozatot hozta:

1. A Közgyűlés támogatja a Klebelsberg Intézményfenntartó Központ Kaposvári Megyeközponti Tankerületének a KLIK/139/727-1/2016 iktatószámú felterjesztését, a Somogy megyei Együd Árpád Alapfokú Művészeti Iskola alapdokumentumában a Szondi utcai telephelyre (7400 Kaposvár, Szondi u. 3.) vonatkozóan a felvehető maximális létszám 50 főben történő meghatározását (6.2.2. pont). A Közgyűlés az átszervezéssel járó létszámnövekedésből adódó működtetői feladatait a jelenlegi működtetési kiadásainak növelése, valamint további helyiségek biztosítása nélkül vállalja.

Felelős: Szita Károly polgármester

Közreműködik: dr. Gróf Regina irodavezető

Határidő: 2016. június 13. (közlésre)

1. A Közgyűlés támogatja a Klebelsberg Intézményfenntartó Központ Kaposvári Megyeközponti Tankerületének KLIK/139/716/2016 iktatószámú felterjesztését, hogy a Somogy megyei Bárczi Gusztáv Óvoda, Általános Iskola, Speciális Szakiskola, Kollégium, Egységes Gyógypedagógiai Módszertani Intézmény (7400 Kaposvár, Bárczi Gusztáv utca 2.) alapdokumentumában az egységes gyógypedagógiai, módszertani feladat (utazó gyógypedagógiai hálózat) a „gyógypedagógiai eszközök és segédanyagok kölcsönzése" szövegrésszel bővítésre kerüljön (6.1.6. pont).

Felelős: Szita Károly polgármester

Közreműködik: dr. Gróf Regina irodavezető

Határidő: 2016. június 13. (közlésre)

1. A Közgyűlés támogatja a Klebelsberg Intézményfenntartó Központ Kaposvári Megyeközponti Tankerületének KLIK/139/717/2016 iktatószámú felterjesztését, hogy a Somogy megyei Bárczi Gusztáv Óvoda, Általános Iskola, Speciális Szakiskola, Kollégium, Egységes Gyógypedagógiai Módszertani Intézmény (7400 Kaposvár, Bárczi Gusztáv utca 2.) alapdokumentuma 6.1.3. pontja a sajátos nevelési igényű tanuló gyógypedagógiai nevelése-oktatása (mozgásszervi fogyatékos, beszédfogyatékos, halmozottan fogyatékos, autizmus spektrumzavar, egyéb pszichés fejlődési zavarral küzdő, értelmi fogyatékos - enyhe értelmi fogyatékos, értelmi fogyatékos - középsúlyos értelmi fogyatékos, érzékszervi fogyatékos-hallási fogyatékos, érzékszervi fogyatékos-látási fogyatékos) alponttal kiegészítésre kerüljön.

A Közgyűlés az átszervezéssel járó feladat-ellátás bővülésével kapcsolatos működtetői feladatait a jelenlegi működtetési kiadásokon belül vállalja. Az intézmény részleges akadálymentesítését TOP-6.5.1-15 kódszámú (önkormányzati épületek energetikai korszerűsítése) pályázat sikeres elbírálása esetén valósítja meg.

Felelős: Szita Károly polgármester

Közreműködik: dr. Gróf Regina irodavezető

Határidő: 2016. június 13. (közlésre)

1. A Közgyűlés támogatja a Klebelsberg Intézményfenntartó Központ Kaposvári Megyeközponti Tankerületének KLIK/139/730/2016 iktatószámú felterjesztését, hogy a Somogy megyei Bárczi Gusztáv Óvoda, Általános Iskola, Speciális Szakiskola, Kollégium, Egységes Gyógypedagógiai Módszertani Intézmény (7400 Kaposvár, Bárczi Gusztáv utca 2.) alapdokumentuma 6.1. pontja kiegészítésre kerüljön egy új alponttal: az egységes konduktív pedagógiai módszertani feladat (utazóhálózat) működtetésével.

Felelős: Szita Károly polgármester

Közreműködik: dr. Gróf Regina irodavezető

Határidő: 2016. június 13. (közlésre)